Πυρκαγιά από άγνωστη αιτία, εκδηλώθηκε το απόγευμα της Τετάρτης στον λόφο του Αγίου Στεφάνου (Μόντε Σμιθ) στις παρυφές της πόλης της Ρόδου .

Στην περιοχή για την αντιμετώπιση της φωτιάς έσπευσαν άμεσα 20 πυροσβέστες με 10 οχήματα και ένα ελικόπτερο που πραγματοποίησε ρίψεις νερού και σύντομα, η πυρκαγιά τέθηκε υπό έλεγχο.

Οι πυροσβεστικές δυνάμεις παραμένουν στην περιοχή για τυχόν αναζωπυρώσεις.